
"Mai bine să fii urât pentru ceea ce eşti, decât să fii iubit pentru ceea ce nu eşti." 


RESTITUIRI: Mihai 
Ungheanu, „Holocaustul 
culturii române” (fragment) — 


1999 


Publicat pe 11 iunie 2010 de vladhogea 


Holocaustul înseamnă 
exterminarea integrală, de 
obicei prin ardere, un sacrificiu 
în urma căruia rămâne doar 
cenuşa. În sens direct, şi în 
sens figurat, cultura română a 
suportat, după cel de-al doilea 
război mondial, tratamentul 
unui holocaust. Ea a fost 
aruncată în cuptoarele şi 
închisorile unei ideologii 
politice intolerante, pentru a 
lăsa liber terenul unei „noi” 
culturi. După 1944, graţie 
acestei ideologii de import, 
toată viata românească se împărțea în două: în „trecut” şi în viata „nouă”, 
care se edifica prin demolarea, prin distrugerea, prin holocaustul acestui 
trecut. „Trecutul” era negru şi trebuia distrus, „viitorul” era luminos şi trebuia 
construit. Toate valorile româneşti ale trecutului au fost aruncate, cu 
inexistente sau neînsemnate excepții, la „groapa comună” a holocaustului 
programat împotriva culturii române. Ele însemnau „trecutul” şi o furie 
aproape religioasă pedepsea pe cine încerca să salveze sau să mențină 
valorile năpăstuitului „trecut”, sporind proporţiile sacrificiului. Răfuiala cu 
simbolurile vieții şi culturii româneşti a fost barbară: nimeni n-a facut, de 
pildă bilanţul statuilor de pe soclu în primul deceniu postbelic şi nu a 
analizat felul în acre ele au fost distruse. Statuile au fost date şi ele pradă 
holocaustului: grupul statuar de la şosea, închinat lui Ferdinand |, 
Unificatorul, creaţiei a lui Mestrovici, a fost aruncat în furnale şi topit. Era 
mai mult decât o distrugere fizică: prin transformarea sculpturii într-o 
materie informă se urmărea şi dispariția unui sens cultural. În romanul 
„Intrusul”, Marin Preda se opreşte asupra unui caz ilustrativ pentru 
holocaustul culturii române după război: „Tatăl prietenului ăsta, continuă ea, 
era istoric, dar făcuse şi politică la viata lui, demult, şi făcuse parte şi dintr- 
un guvern, dar care nici măcar u ajunsese să se convoace, că şi căzuse. 
Lista lui însă fusese publicată în Monitorul Oficial şi de pe Monitor i-a luat 
cam pe toți, din guvernele de după primul război mondial şi până la sfârşitul 
celui de-al doilea. Istoricul ăsta, când l-au arestat, a spus că are de făcut o 
comunicare foarte importantă. Persoana mea nu contează, a zis el, ca om 
care a studiat atâţia ani istoria, fără să mă compar cu lorga, care a avut o 
soartă tragică, înțeleg de ce regimul actual ia aceste măsuri, dar am o 
singură rugăminte. În arhiva mea, care mi-a fost ridicată, sunt documente 
de pret, rodul unor cercetări de-o viata, nu toate de aceeaşi valoare, dar 
unele sunt atât de preţioase că distrugerea lor nu poate fi echivalată cu 
nimic. Fac apel la patrimoniul dumneavoastră să nu distrugeti aceste 
documente. Şi atunci, drept răspuns, s-a dat ordin în fata lui să fie arsă 
această arhivă, cu toate documentele ei aşa-zis preţioase. istoria n-o mai 
faci dumneata domnule ministru, cică i s-ar fi spus, o facem noi”. 
Întâmplarea a fost, se pare, aievea, Marin Preda o culesese din istoria orală 
a Bucureştilor, spusă cu fereală, iar victima imediată — istoricul C. C. 

Giurescu. Era cunoscută meticulozitatea extraordinară a acestui istoric, ca 
şi colecția lui de fişe si de documente extrem de prețioasă pentru istoria 
românilor. Este foarte probabil ca în fişele date pradă focului de 
energumenii regimului politic de ocupaţie să se fi aflat şi fişele de lucru ale 
lui Giurescu-bătrânul, întemeietorul „dinastiei” de istorici, fişe la fel de 
inestimabile ca şi celelalte. Victima adevărată a acestui holocaust ad-hoc a 
fost istoria românilor. (Se ştie din aceleaşi tradiţii orale ale culturii 
bucureştene, consemnate fugind undeva, că Mihail Roller, pontiful 
discretionar al Partidului Comunist din România în cercetarea istorică, 
distrugerea fără scrupule documentele care-i contraziceau tezele politice 
despre întunericul istoriei românilor). Adevărul istoriei românilor a fost ars şi 
distrus cu bună ştiinţă în favoarea rollerismului, frate bun cu roslerianismul 
de altădată. C. C. Giurescu era autorul recent al unei masive istorii a 
românilor, ultimul volum apărut în 1946. Fişele de istorie arse în curtea 
casei sale — probabil în fata Bisericii Mavrogheni şi a mormântului lui lon 
Heliade Rădulescu, ca buni martori! — erau destinate continuării lucrării care 
n-a mai fost dusă până la capăt. Cartea însăşi a fost condamnată şi a avut 
şi ea soarta fişelor de lucru din care se născuse sau trebuia să se nască. 
Exterminarea istoricilor a fost, după toate semnele, o preocupare specială a 
regimului politic întemeiat la Bucureşti în 1944 cu ajutorul tancurilor de 
ocupație. În 1950 nu numai Gh. Brătianu ia drumul fără speranţă al 
închisorilor comuniste. Tot atunci sunt arestaţi C. C. Giurescu (1950-1955), 
V. Papacostea (1950-1956, apoi 1956-1957), Sauciuc-Săveanu (1950- 
1957). V. Papacostea era un istoric cu o mare capacitate sinceră, probă 
cursurile ţinute la Facultatea de Istorie din Bucuresti, împiedicat de brutalele 
încarcerări să-şi finalizeze opera de istoric. Sauciuc-Săveanu a fost un 
erudit istoric al antichităţii greco-romane în legătură cu istoria românilor. În 
biografiile oficiale ale tuturor istoricilor din generațiile trecute care au zăbovit 
după război, există un hiatus: acolo se află de obicei puşcări politică pentru 
vina de a se ocupa de istoria românilor. Pentru că indiferent de capetele de 
acuzare ale proceselor care le-au fost intentate unora dintre ei sau de 
motivele politice plauzibile care pot fi invocate în cazul lor, cauza reală era 
condiția lor de cercetători şi scriitori devotați şi probi ai istoriei poporului 
român. Şi jandarmii lui Horthy ar fi dat foc, cu tot atâta satisfacție rânjită, 
fişele de istorie ale familiei Giurescu. Şi nu este deloc exclus ca în temeiul 
curiosului internationalism practicat de comuniştii parasutati la Bucuresti, 
agenţii acestor arestări să fi fost atât în 1940, cât şi în 1950, în fond, 
aceiaşi. O ură comună fata de România a legat horthysmul de 
kominternism. Astfel, Stalin n-ar fi remis în chip solemn lui Horthy steagurile 
revoluției ungare de la 1848, semn că extremismul de stânga îşi da, în mod 
simbolic, mâna cu extremismul de dreapta. În tratamentul terorist aplicat 
istoricilor români, după cel de-al doilea război mondial, această strângere 
de mână, nu mia era simbolică. Reprezentanţii disciplinelor istorice de la 
Cluj sunt vizati si ei de descinderile menite sa edifice „nouă” 
Dragomir — participant la Marea Adunare Naţională de la 1 decembrie 
1918, istoric al revoluţiei române de la 1848 şi în mod special al Epopeii lui 
Avram lancu, ministru în problema minorităţilor, calitate în care participă, 
alături de Mihail Manoilescu, la aşa-zisul arbitraj de la 30 august 1940, de 
la Viena, profesor al Universităţii române de la Cluj — este trimis şi el în 
decimatoriile închisori ale regimului de ocupaţie instalat la Bucureşti după 
1944. Un alt profesor de marcă al Universităţii Daciei Superioare, 
„Ferdinand |”, din Cluj, istoricul |. Lupaş, este trimis, si el, la închisoare. 
Vina lui să fi fost aceea de a fi participat ca membru al „Consiliului Dirigent” 
la înfăptuirea Marii Uniri din 1918, să fi fost aceea de a fi închinat o carte şi 
mai multe studii revoluţiei lui Horea, să fi fost aceea de a fi predat, o viata 
de om, la Sibiu şi Cluj, lecţii de istoria românilor în cea mai bună tradiție a 
Şcolii ardelene? Forţele oculte care au vegheat din umbră scoaterea din 
scenă a lui Silviu Dragomir sau |. Lupaş sunt tot aceleaşi care au decis 
soarta inegalabilului Lucian Blaga. Oprea universitară edificată la Cluj, după 
1918, trebuia distrusă pentru a se pune în loc pretenţiile, încă din 1947, pe 
care astăzi le ridică din nou U.D.M.R. cu aceeaşi metodă, în aproape 
aceiaşi termeni, pe suportii aceleiaşi infrastructuri politice oculte, tesute în 
primii ani de după război. lată o situaţie care ne face să optăm pentru 
istorie ca ştiinţă a faptele de repetiție. Biografiile scriitorilor au fost si ele 
golite de informaţiile care puteau arunca o pată asupra regimului de 
ocupaţie din România postbelică. Nicăieri nu se menţionează anii de 
detenție ai scriitorilor români după război, deşi aceştia au fost multi şi 
tragici, iar numărul celor închişi este aproape incalculabil. Ei au fost aleşi, 
întocmai ca şi în cazurile Arghezi, Blaga, Călinescu, Brătianu, dintre cei mai 
inteligenţi, cei mai audiaţi, cei mai reprezentativi fii ai culturii române, adică 
dintre cei care îşi câştigaseră dreptul intangibilitatii. Tocmai aceştia au fost 
cei detronati, cei aruncaţi în închisoare. O distinsă intelectuală ca Alice 
Voinescu, cunoscută prin conferințele şi cărţile ei despre modern şi despre 
teatrul antic, a făcut ani grei de închisoare nemotivat. Aceeaşi a fost soarta 
altei literare de excepție. Alice Botez, care, pentru opţiunile ei ideologice, a 
luat calea gherlelor pe care regimul de ocupaţie al Moscovei, cu agenturile 
lui, bucureşteană şi clujeană, le-a ridicat la rangul unui sinistru mit naţional. 
O minte strălucită ca aceea a lui Mircea Vulcănescu a fost aruncată în 
bezna celulelor. În mod miraculos, cuvântul de apărare pe acre l-a rostit 
Mircea Vulcănescu pe 15 ianuarie 1948, în procesul care i-a fost intentat, s- 
a păstrat şi a fost dat publicităţii (Ethos, nr. 4, 1983, Paris). Este vorba de 

unul dintre acele procese pe care învingătorii le-au facut invinsilor şi în care 
faptele şi adevărul nu contau, sentintele fiind dinainte pronunţate. lar 
împotriva României şi a personalităţilor ei de marcă în toate domeniile se 
rostise anticipat o sentință de condamnare. Nici unul dintre procesele 
cunoscute nu are esenţială validitate juridică, nici unul dintre ele nu justifică 
arestările preventive, detentiile pe care le-au hotărât. Au mai intrat în 
închisoare, în baza aceleiaşi logici a învingătorului şi a ocupantului care are 
întotdeauna dreptate, Petru Comarnescu, mai puţin cunoscut tinerei 
generații, dar spirit deschis, viu, simpatizant al Americii (gravă vină pentru 
acele vremi), remarcabile om de carte şi specialist în artă şi sociologie. Prin 
închisorile de ocupaţie din România a petrecut şi Constantin Noica ani trişti 
de condamnare politică. Nu i se ierta îndrăzneala de a gândi decât 
ocupantul recent, decât agenții acestuia în cultura şi propagandă. Nici 
persiflantul Păstorel Teodoreanu n-a scăpat de grebla conştiincioasă şi 
plină de ură a noii puteri culturale, plătind cu închisoarea probabil în egală 
măsură participarea lui ca ofițer la războiul antisovietic, ca şi epigramele 
devastatoare la adresa evenimentelor şi figurile politice noi, după război. 
Istoria acestei uriaşe crime împotriva culturii române urmează să se scrie 
în mod sistematic, pentru că holocaustul ei a existat. Aici reținem un 
numitor comun al celor condamnaţi — evident, toți preocupaţi de analiza, 
dezbaterea, consacrarea fenomenului românesc. Vina lor principală, 
indiferent de ceea ce spun dosarele care li s-au dresat, era aceea de a fi 
fost români, de a gând româneşte şi de a o fi făcut cu mijloace superioare, 
prin talent şi cultură. Probele vii ale capacităţii intelectuale şi spirituale ale 
poporului român au fost aruncate în întunericul unor adevărate lagăre de 
exterminare. Nichifor Crainic, unul dintre conducătorii revistei „Gândirea”, a 
făcut fără sentinţă judecătorească 15 ani de temniţă grea, într-un regim 
represiv, care de obicei se întinde şi asupra familiei arestatului. Tovarăş de 
închisoare i-a fost între alţii, Harry Brauner, eminent folclorist din echipele 
de monografie socială ale lui D. Gusti, pentru vina de a fi fost soțul Lenei 
Constante, secretara lui Lucrețiu Pătrăşcanu. Lena Constante a petrecut 17 
ani de temniţă, în regim celular. Trauma produsă societăţii româneşti prin 
aceste decapitari, prin aceste forțate refulări ale ființei sociale şi nationale 
este, oricât de subterană, o permanenţă a zilelor noastre şi probabil şi a 
generaţiilor care vor veni. În acelaşi timp, la lumina zilei, se afirmau pe toate 
căile propagandiste vinile nedovedite ale celor intemnitati. Adevarate 
servicii de propagandă aveau menirea să repete, până la spaţiu, folosind 
etichetele-ghilotină, vinile celor aruncaţi în mâinile temnicerilor şi 
tortionarilor. Evident, nimeni nu putea replica, nimeni nu putea rosti un 
cuvânt de ingaduinta sau de apărare, ai etichetele cădeau ca nişte ciocane 
judecătoreşti în timpanul opiniei publice. La fel ca şi în cazul lui Arghezi, 
Blaga, Călinescu, nu o dată aceiaşi oameni scriau sus şi tare că cei 
aruncaţi dincolo de gratii au fost cosmopoliti, reactionari, fascisti, 
nationalisti-sovini, antisemiti, duşmani ai Uniunii Sovietice. Erau câteva din 
etichetele ucigătoare ale epocii, iar în mânuirea lor mai multi autori 
dovedeau o dexteritate incredibilă. Pomenesc aici o carte în două ediţii 
despre Sociologia burgheză din România (1958), care era, vezi Doamne, 
după cum scrie acolo, în totalitate reacționară şi naționalistă, autorul ei fiind 
ca ungur: Gall Ernô. O brosuricä de nici 30 de pagini, cum este (în 1949) 
Împotriva cosmpolitismului şi obiectivismului burghez în ştiinţele sociale 
(Editura P.M.R.), de Leonte Răutu, echivala cu o execuție. Aroganta 
brutalitatii lui Leonte Răutu fata de Lucian Blaga sau Mircea Florian rămâne 
antologică. Astfel de contribuţii au căzut ca nişte pietre tombale peste ființa 
sau memoria celor privaţi de libertate, pentru că se dovedească 
intelectualiceşte şi culturaliceste de altă fibră decât noii ocupanti. În 
ghearele anchetatorilor şi temnicerilor au încăput şi figuri cu totul candide, 
de specia celor care nu pot omori o muscă, dar care intrau în programul de 
decimare, de exterminare a inteligenţei creatoare româneşti. În anul 1958, 
Vasile Voiculescu a fost implicat de un anticar într-o afacere cu cărţi, ceea 
ce constituie pretextul unei arestări, amânate până atunci. Va ieşi din 
închisoare după cinci ani. Ce vină avea poetul ziariştilor rurale, al 
deschiderilor cosmice, al aspiratiei către Dumnezeu? La puţină vreme după 
Vasile Voiculescu, într-un nou val de arestări, este ridicat un alt scriitor, a 
cărui candoare era egală doar de marea lui valoare intelectuală: profesorul 
Edgar Papu, care preda literatura universală şi comparată la Universitatea 
din Bucuresti, a fost brusc şi azvarlit nevinovat în închisoare, de unde va 
ieşi o dată cu amnistia din 1964. În general, sufletul românesc refuză 
exhibarea ororilor pe care le-a trăit în proba cea mai bună este literatura 
română. Despre monstruoasele sedii de detenție de la Aiud, Poarta Albă, 
Gherla şi Piteşti abia după 1990 apare „România — pagini revelatoare”. 
Abuzul, injustitia, violentarea dreptului uman elementar nu pot fi uitate. 
După ce a ieşit din închisoare, Edgar Papu s-a văzut împiedicat de a mai 
urca la catedra Universităţii, ceea ce a fost o mare pierderea pentru 
promoţiile de studenţi din ultimele două decenii. A lansat, între altele, o 
teorie inocentă, ca el însuşi, asupra protocronismului culturilor. Cel mai 
feroce combatant al fostului deţinut politic Edgar Papu s-a dovedit a fi 
membrul C.P.Ex. (din „vechea gardă”: Brucan-Răutu) Gogu Rădulescu, 
care l-a acuzat străveziu, în 1986, pe profesorul Edgar Papu de 
legionarism. Asta era în 1986! Era semn că cei care au mutilat oameni în 
anii '50 n-au renunţat la profesia lor de killer politici până astăzi. Nu 
întâmplător, după decembrie 1989 s-au făcut eforturi ieşite din comun 

octombrie 2010) pentru a-l salva de Gogu Rădulescu de sentința complexului de judecată, 

